  Виталий Пронин «iВолга» туэ ортчоз 24-тӥ-28-тӥ гудырикошконэ, пандемиен йырин со радъяськоз онлайн амалэн. Вань пумиськонъёс, семинаръёс, лекциос возьматӥськозы видео пыр ivolgaforum.ru бамын. Форуме пыриськемды потэ ке, куриськондэс лэзёно та баме пырыса ик. Сӥс пыр ортчыса, форуме 2 сюрс пала егитъёс пыриськозы. Соос дышетскозы 4 ӧръя: «Милям Вормонмы», «Мынам уже (бизнесэ)», «Улон инты», «Наука но туала ужан амалъёс». Кин ке но форуме дась проектэныз лыктэ, кин ке сое ужрадъёс вискын гожъя. Озьы смена пумын куд-ог малпанъёсты улонэ пыӵатыны грантъёс висъясько. Туэ но тужгес усто проектъёслы уксё сётӥськоз.  Вераны кулэ, «iВолга» форумез радъя Самара улосвыллэн Правительствоез но Егитъёсын ужанъя федерал агентство. Мария Петрова Теги: Егитъёс Иволга  